techiaith/cofnodycynulliad_en-cy huggingface dataset:
English: Cabinet Secretary, you'll be aware of the concerns that have been expressed about the pace of progress at the Betsi Cadwaladr university health board, particularly in terms of progress to deal with some of the mental health challenges in the region. Following the Tawel Fan scandal, quite rightly, the Government put the health board into special measures, and one of the reasons it did so was because of its failure to address concerns about mental health issues. However, there was a six-month delay before the follow-up work, which was promised in the wake of Tawel Fan, was actually commenced. As a result of that now, we are drifting into a longer period. We were told that the work would be finished by March; now we're told it's going to be at least until the summer that people will have to wait. No-one's been held accountable for what happened at Tawel Fan. There are people who are still suspended on full pay, much to the consternation of taxpayers in the region. When can we expect to see the sea change in delivery in terms of mental health services in north Wales, so that people can be confident that they are of a high quality? There's no mental health strategy yet. We've only got an interim director of primary and community mental health care. These are things that should have happened quickly in order that people could get over the past and look forward to the future.
Welsh: Ysgrifennydd y Cabinet, fe fyddwch yn ymwybodol o'r pryderon sydd wedi'u mynegi ynghylch cyflymder y cynnydd ym mwrdd iechyd prifysgol Betsi Cadwaladr, yn enwedig o ran y cynnydd i ymdrin â rhai o'r heriau iechyd meddwl yn y rhanbarth. Yn dilyn sgandal Tawel Fan, yn gwbl briodol, gosododd y Llywodraeth y bwrdd iechyd o dan weithdrefn mesurau arbennig, ac un o'r rhesymau y gwnaeth hynny oedd oherwydd ei fethiant i roi sylw i bryderon ynglŷn â materion iechyd meddwl. Fodd bynnag, cafwyd oedi o chwe mis cyn i'r gwaith dilynol a addawyd yn sgil Tawel Fan ddechrau mewn gwirionedd. O ganlyniad i hynny yn awr, rydym yn llithro i mewn i gyfnod hwy. Dywedwyd wrthym y buasai'r gwaith wedi ei orffen erbyn mis Mawrth; yn awr rydym yn gwybod y bydd yn rhaid i bobl aros tan yr haf fan lleiaf. Nid oes neb wedi'i ddwyn i gyfrif am yr hyn a ddigwyddodd yn Nhawel Fan. Mae yna bobl sy'n dal i fod wedi'u gwahardd dros dro ar gyflog llawn, er mawr syndod i drethdalwyr yn y rhanbarth. Pa bryd y gallwn ddisgwyl gweld y newid mawr yn narpariaeth gwasanaethau iechyd meddwl yn y gogledd, fel y gall pobl fod yn hyderus eu bod o ansawdd uchel? Ni cheir unrhyw strategaeth iechyd meddwl eto. Cyfarwyddwr gofal iechyd meddwl sylfaenol a chymunedol dros dro yn unig sydd gennym. Mae'r rhain yn bethau a ddylai fod wedi digwydd yn gyflym er mwyn i bobl allu troi cefn ar y gorffennol ac edrych ymlaen at y dyfodol.
English: The health board, of course, is in special measures and has been for a year and a half, and I agree with many of the points that have been made on the problems that exist. But would you agree with me that there are some more fundamental issues that need to be tackled and would you agree that three specific things need to happen to that end? One we've already heard about is that we need more doctors and nurses to respond to demand. The second point, of course, is that much more needs to be done to integrate health and social care services. And, thirdly, we need to reopen beds in community hospitals to facilitate that patient flow from general hospitals, otherwise, of course, we are not going to tackle the fundamental problems.
Welsh: Mae'r bwrdd iechyd, wrth gwrs, mewn mesurau arbennig nawr ers blwyddyn a hanner, ac rydw i'n cytuno â llawer o'r pwyntiau sydd wedi cael eu gwneud ynglŷn â'r problemau sydd yn bodoli. Ond a fyddech chi'n cytuno â fi bod yna rai materion llawer mwy sylfaenol sydd angen mynd i'r afael â nhw ac a fyddech chi'n cytuno bod angen i dri pheth penodol ddigwydd i'r perwyl hynny? Un yr ydym ni wedi clywed amdano fe yw bod angen mwy o ddoctoriaid a nyrsys er mwyn ateb y galw. Yr ail bwynt, wrth gwrs, yw bod angen gwneud llawer mwy i integreiddio gwasanaethau iechyd a gwasanaethau cymdeithasol. Yn drydydd, hefyd, mae angen ailagor gwlâu mewn ysbytai cymunedol er mwyn hwyluso'r llif yna o gleifion o'r ysbytai cyffredinol, neu, fel arall, wrth gwrs, nid ydym ni'n mynd i'r afael â'r gwir broblemau.
English: Thank you for the question. We expect to see an even more extensive role for allied health professionals as part of the primary care team. Health boards are already extending the role of allied health professionals through their local plans to strengthen primary care, backed up by Welsh Government funding.
Welsh: Diolch am y cwestiwn. Disgwyliwn weld rôl hyd yn oed yn fwy helaeth i weithwyr proffesiynol perthynol i iechyd yn rhan o'r tîm gofal sylfaenol. Mae byrddau iechyd eisoes yn ehangu rôl gweithwyr proffesiynol perthynol i iechyd drwy eu cynlluniau lleol i gryfhau gofal sylfaenol, a gefnogir gan gyllid Llywodraeth Cymru.
English: Thank you, Cabinet Secretary. I was very pleased to welcome you recently to Kidwelly to visit the Minafon surgery, where, a year ago, when the surgery faced a crisis when the doctors left, working closely with Hywel Dda health board, the range of local Labour councillors and the community, it designed a service where there is a pharmacist, a physiotherapist and other allied health professionals working together, and the service that the patients have has improved immeasurably. What can be done to extend that model to GP services right across Wales?
Welsh: Diolch i chi, Ysgrifennydd y Cabinet. Roeddwn yn falch iawn o'ch croesawu i Gydweli yn ddiweddar i ymweld â meddygfa Minafon, a oedd, flwyddyn yn ôl, pan wynebodd argyfwng wrth i'r meddygon adael, wedi cynllunio gwasanaeth, gan weithio'n agos gyda bwrdd iechyd Hywel Dda ac ystod o gynghorwyr Llafur lleol a'r gymuned, lle y ceir fferyllydd, ffisiotherapydd a gweithwyr proffesiynol eraill perthynol i iechyd yn cydweithio, ac mae'r gwasanaeth y mae'r cleifion yn ei gael wedi gwella'n anfesuradwy. Beth y gellir ei wneud i ymestyn y model i wasanaethau meddyg teulu ledled Cymru?
English: Minister, more policy development is recognising that we cannot work in silos and that many people will have co-morbidities, which will exercise the knowledge and skills of all allied healthcare professionals. What discussions have you had with professional bodies representing allied healthcare professionals, in order to determine that the training requirements for these bodies reflect not only the current but also the future needs of our population?
Welsh: Weinidog, mae mwy o waith datblygu polisi yn cydnabod na allwn weithio mewn seilos ac y bydd gan lawer o bobl gydafiacheddau a fydd yn galw am wybodaeth a sgiliau pob gweithiwr proffesiynol perthynol i iechyd. Pa drafodaethau a gawsoch gyda chyrff proffesiynol sy'n cynrychioli gweithwyr proffesiynol perthynol i iechyd er mwyn pennu bod y gofynion hyfforddi ar gyfer y cyrff hyn yn adlewyrchu nid yn unig anghenion ein poblogaeth ar hyn o bryd, ond yn y dyfodol hefyd?
English: I have regular discussions with representative allied health professionals. They are an effective and very professional lobby, I find. And they come to you with a range of evidence to back up the statements they make about the future of the service. They are also a group of people who are very willing to change the model of care, and to say there's evidence that doing things in a different way will provide better outcomes for patients, and that's really, really encouraging. They have mentioned to me the potential of looking again at some of the particular requirements. But, most of the conversation I have with them is about the numbers that we have and how those staff are used. You will see in the future of the primary care workforce, in the second half of this year, a particular focus on allied health professionals and pharmacy, and other groups, to understand the numbers of people that we need and what we want to do then to recruit more people, where we know we need more numbers - we are, of course, training more people in a variety of different allied health professions - and also how are the current staff, and how their skills are used. So, I think there's lot of reasons to be positive about what's happening, as well as recognising the challenge that does exist. So, I'm happy to continue having a regular conversation with them and other representatives of the primary care workforce.
Welsh: Byddaf yn cael trafodaethau rheolaidd gyda gweithwyr proffesiynol perthynol i iechyd cynrychioladol. Rwy'n eu hystyried yn lobi effeithiol a phroffesiynol iawn. A dônt atoch gydag ystod o dystiolaeth i gefnogi'r datganiadau a wnânt am ddyfodol y gwasanaeth. Maent hefyd yn grŵp o bobl sy'n barod iawn i newid y model gofal, ac i ddweud bod yna dystiolaeth y bydd gwneud pethau mewn ffordd wahanol yn darparu canlyniadau gwell i gleifion, ac mae hynny'n galonogol tu hwnt. Maent wedi sôn wrthyf am y potensial o edrych eto ar rai o'r gofynion penodol. Ond mae'r rhan fwyaf o'r sgwrs rwy'n ei chael gyda hwy yn ymwneud â'r niferoedd sydd gennym a sut y caiff y staff hynny eu defnyddio. Yn y gweithlu gofal sylfaenol yn y dyfodol, fe welwch yn ail hanner y flwyddyn hon, ffocws penodol ar weithwyr proffesiynol perthynol i iechyd a fferylliaeth, a grwpiau eraill, i ddeall y niferoedd o bobl sydd eu hangen arnom a'r hyn y byddwn am ei wneud wedyn i recriwtio mwy o bobl, lle y gwyddom fod arnom angen mwy o niferoedd - wrth gwrs, rydym yn hyfforddi mwy o bobl mewn amrywiaeth o wahanol broffesiynau perthynol i iechyd - a hefyd sut y caiff y staff presennol, a'u sgiliau eu defnyddio. Felly, rwy'n meddwl bod yna lawer o resymau dros fod yn gadarnhaol ynglŷn â'r hyn sy'n digwydd, yn ogystal â chydnabod yr her sy'n bodoli. Felly, rwy'n hapus i barhau i gael sgwrs reolaidd â hwy a chynrychiolwyr eraill y gweithlu gofal sylfaenol.
English: Could I, following on from the question that introduced this, thank the Cabinet Secretary for his visit this morning to Tynycoed surgery in Sarn? And he saw the enthusiasm and the expertise of a wide range of professionals, but not only the GPs, not only the allied care professionals, but social care, healthcare professionals, people involved in social enterprises, people involved in the third sector. And the whole thrust of this was to move away, towards a system where it's to do with well-being rather than the repair costs further down the river. Does he share my hope, and those of other colleagues here, that these innovative collaborations - like the Abertawe Bro Morgannwg University Local Health Board cluster model - pump primed by Welsh Government funding, will ultimately prove those benefits of keeping people healthier for longer in their communities, reducing the load on our ever-stretched NHS services and wider health services, and potentially delivering cost savings too, by making sure that people are kept healthier longer, rather than washing up into acute, secondary, or even our GP care services?
Welsh: Yn dilyn ymlaen o'r cwestiwn a gyflwynodd y mater, a gaf fi ddiolch i Ysgrifennydd y Cabinet am ei ymweliad y bore yma â meddygfa Tynycoed yn Sarn? Ac fe welodd frwdfrydedd ac arbenigedd ystod eang o weithwyr proffesiynol, ond nid yn unig y meddygon teulu, nid yn unig y gweithwyr proffesiynol perthynol i iechyd, ond gweithwyr gofal cymdeithasol, gweithwyr gofal iechyd proffesiynol, pobl sy'n ymwneud â mentrau cymdeithasol, pobl sy'n ymwneud â'r trydydd sector. A byrdwn hyn oll oedd camu i ffwrdd, tuag at system lle y mae'n ymwneud â llesiant yn hytrach na'r costau atgyweirio yn nes ymlaen. A yw'n rhannu fy ngobaith, a gobaith cyd-Aelodau eraill yma, y bydd yr enghreifftiau arloesol hyn o gydweithio - fel model clwstwr Bwrdd Iechyd Lleol Prifysgol Abertawe Bro Morgannwg - sydd wedi'u hysgogi gan gyllid Llywodraeth Cymru, yn y pen draw yn profi'r manteision o gadw pobl yn iach yn hwy yn eu cymunedau, gan leihau'r baich ar ein gwasanaethau GIG sydd dan bwysau'n barhaol a gwasanaethau iechyd ehangach, a sicrhau arbedion o ran costau hefyd o bosibl, drwy wneud yn siŵr fod pobl yn cael eu cadw'n iachach yn hwy, yn hytrach na chyrraedd gwasanaethau gofal acíwt, eilaidd, neu ein practisau meddygon teulu hyd yn oed?
English: Questions now from the party spokespeople. Welsh Conservative spokesperson, Suzy Davies.
Welsh: Cwestiynau nawr gan lefarwyr y pleidiau. Llefarydd y Ceidwadwyr Cymreig, Suzy Davies.
English: Diolch, Lywydd. Good afternoon, Minister. Obviously we welcome the additional £10 million in the next budget intended for social services, but that isn't ring-fenced, so what reassurances have you had from local authorities that it will be spent on services that commentators in the sector say would be lost without it?
Welsh: Diolch, Lywydd. Prynhawn da, Weinidog. Yn amlwg, rydym yn croesawu'r £10 miliwn ychwanegol yn y gyllideb nesaf a fwriedir ar gyfer gwasanaethau cymdeithasol, ond nid yw hwnnw wedi ei neilltuo, felly pa sicrwydd a gawsoch gan awdurdodau lleol y bydd yn cael ei wario ar wasanaethau y mae sylwebyddion yn y sector yn dweud y buasent ar goll hebddo?
English: The budget this year gave extra allocations to social services. We gave an initial £25 million to social services, £4.5 million to reflect the uplift that we've given in terms of the capital limit, and a further £10 million that was specifically in grant form this year to address the challenges that local authorities and the sector are facing with regard to implementing the new national living wage. So, because that £10 million is a grant this year, it does give us that extra oversight.
Welsh: Rhoddodd y gyllideb eleni ddyraniadau ychwanegol i'r gwasanaethau cymdeithasol. Rhoddasom £25 miliwn cychwynnol i'r gwasanaethau cymdeithasol, £4.5 miliwn i adlewyrchu'r cynnydd yr ydym wedi ei roi o ran y terfyn cyfalaf, a £10 miliwn pellach a oedd yn benodol ar ffurf arian grant eleni i fynd i'r afael â'r heriau y mae awdurdodau lleol a'r sector yn eu hwynebu o ran gweithredu'r cyflog byw cenedlaethol newydd. Felly, gan fod £10 miliwn ar ffurf grant eleni, mae'n rhoi'r trosolwg ychwanegol hwnnw i ni.
English: My understanding, based on answers to previous questions that I put to you is that the living wage created an issue with the initial allocation of budget, and that the £10 million was to sort of make up for that, at least in some part. So, it's not actually directly for the uplift in the living wage; it's for filling the gap that the living wage left, if I can put it that way. You didn't actually address my specific question about which services were endangered, though. As this extra money was given to meet a particular need, rather than just being a general uplift to the revenue support grant, and was raised in part by increasing the maximum contribution that people pay towards their care, I think, actually, it's in order for both of us to follow that money and make sure it's being spent with the intentions you originally had. So, when the sector experts told you that certain services were at risk, which examples impressed you sufficiently in order for you to consider even raising this additional money?
Welsh: Fy nealltwriaeth i, yn seiliedig ar atebion i gwestiynau blaenorol a ofynnais i chi, yw bod y cyflog byw wedi creu problem gyda dyranu'r gyllideb gychwynnol, a bod y £10 miliwn i fod i ryw fath o wneud iawn am hynny, yn rhannol o leiaf. Felly, nid yw'n uniongyrchol ar gyfer y codiad yn y cyflog byw mewn gwirionedd; mae yno ar gyfer llenwi'r bwlch y mae'r cyflog byw wedi'i adael, os caf ei roi felly. Er hynny, ni wnaethoch ateb fy nghwestiwn penodol ynglŷn â pha wasanaethau oedd dan fygythiad. Gan fod yr arian ychwanegol hwn wedi'i roi i ddiwallu angen penodol yn hytrach na bod yn hwb cyffredinol yn unig i'r grant cynnal refeniw, a'i fod wedi'i godi'n rhannol drwy gynyddu uchafswm y cyfraniad y mae pobl yn talu tuag at eu gofal, rwy'n meddwl, mewn gwirionedd, ei bod yn weddus i ni'n dau ddilyn yr arian a gwneud yn siŵr ei fod yn cael ei wario gyda'r bwriadau a oedd gennych yn wreiddiol. Felly, pan ddywedodd arbenigwyr y sector wrthych fod rhai gwasanaethau mewn perygl, pa enghreifftiau a greodd ddigon o argraff arnoch i chi hyd yn oed ystyried codi'r arian ychwanegol hwn?
English: The decision to invest further in social care this year is a direct reflection of the discussions that we have had with experts in the field. We held three round tables with local government, with providers and others, in order to listen to the challenges of the social care sector, and work out a way we can collaboratively respond to them. So, Welsh Government is providing extra funding - you're correct in saying that - but we also require local government to commission services in a cost-effective way and to invest there. Also, there is an onus on providers themselves as well, in order to make social care the kind of career that people want to work in. It's unacceptable at the moment that there is a third turnover in staff in the sector, and every time a new member of staff has to be appointed, it costs the provider £3,500, with all of the checks and the training and so on. So, it's incumbent on all of us to work in partnership in order to ensure that we have sustainable and resilient social care for the future. You referred to the increase in the cap on domiciliary care to £70 this year. That will give local authorities an extra £4 million on top of the other funding, to which I referred as well. I think it was a fair time to consider increasing that cap because the cap has been at £60 now for the last two years. So, I think that the increase is a reasonable increase to make.
Welsh: Mae'r penderfyniad i fuddsoddi ymhellach mewn gofal cymdeithasol eleni yn adlewyrchiad uniongyrchol o'r trafodaethau a gawsom gydag arbenigwyr yn y maes. Cynaliasom dri chyfarfod bwrdd crwn gyda llywodraeth leol, gyda darparwyr ac eraill, er mwyn gwrando ar heriau'r sector gofal cymdeithasol, a chanfod ffordd i ni allu ymateb ar y cyd iddynt. Felly, mae Llywodraeth Cymru yn darparu cyllid ychwanegol - rydych yn gywir wrth ddweud hynny - ond rydym hefyd yn ei gwneud yn ofynnol i lywodraeth leol gomisiynu gwasanaethau mewn ffordd gosteffeithiol ac i fuddsoddi yno. Hefyd, mae cyfrifoldeb ar y darparwyr eu hunain yn ogystal, er mwyn gwneud gofal cymdeithasol y math o yrfa y mae pobl am weithio ynddi. Mae'n annerbyniol ar hyn o bryd fod trosiant staff yn y sector yn un o bob tri, a phob tro y bydd yn rhaid penodi aelod newydd o staff, mae'n costio £3,500 i'r darparwr, gyda'r holl wiriadau a'r hyfforddiant ac yn y blaen. Felly, mae'n ddyletswydd ar bob un ohonom i weithio mewn partneriaeth er mwyn sicrhau bod gennym ofal cymdeithasol cynaliadwy a chadarn ar gyfer y dyfodol. Fe gyfeirioch at godi'r cap ar ofal cartref i £70 eleni. Bydd hynny'n rhoi £4 miliwn ychwanegol i awdurdodau lleol ar ben y cyllid arall y cyfeiriais ato hefyd. Roedd hi'n bryd ystyried codi'r cap yn fy marn i am ei fod wedi bod yn £60 bellach ers y ddwy flynedd ddiwethaf. Felly, rwy'n meddwl bod y cynnydd yn un rhesymol i'w wneud.
English: Thank you, Llywydd. My questions are also to the Minister. Pressures on emergency departments in our hospitals have an impact on both sides of Offa's dyke and have been in the headlines again, and there are many reasons for those problems. But, I want to concentrate on the role of social care. Does the Minister agree that good social care services play an important role in preventing people from having to go to hospital in the first place and allows them to leave sooner?
Welsh: Diolch, Lywydd. Mae fy nghwestiynau innau hefyd yn mynd i'r Gweinidog. Mae pwysau ar adrannau brys ysbytai yn effeithio ar y ddwy ochr i glawdd Offa ac wedi bod yn y penawdau eto, ac mae yna lawer o resymau dros y problemau hynny. Ond rwyf am ganolbwyntio ar rôl gofal cymdeithasol. A ydy'r Gweinidog yn cytuno bod gwasanaethau gofal cymdeithasol da yn chwarae rôl bwysig wrth atal pobl rhag gorfod mynd i ysbytai ac yn gadael iddyn nhw adael yr ysbytai yn gynt?
English: Yes, I absolutely agree that social care has a role to play in preventing unnecessary hospital admissions and ensuring that people can have a step-down service to return home as quickly as possible. We know that staying in hospital for too long is obviously bad for the individual in terms of their health and their well-being, which is exactly what the intermediate care fund is doing in terms of providing those step-up and step-down services. We're able, as I say, to demonstrate the number of nights saved to the NHS, but behind every night saved to the NHS, obviously, is a story of an individual whose care has been improved as a result of it.
Welsh: Ydw, cytunaf yn llwyr fod gan ofal cymdeithasol rôl i'w chwarae yn atal derbyniadau diangen i'r ysbyty ac yn sicrhau bod pobl yn gallu cael gwasanaeth cam-i-lawr er mwyn dychwelyd adref cyn gynted â phosibl. Rydym yn gwybod bod aros yn yr ysbyty am gyfnod rhy hir yn amlwg yn ddrwg i'r unigolyn o ran eu hiechyd a'u lles, sef yr union beth y mae'r gronfa gofal canolraddol yn ei wneud o ran darparu'r gwasanaethau cam-i fyny a cham-i-lawr hynny. Fel y dywedais, gallwn ddangos nifer y nosweithiau a arbedwyd i'r GIG, ond y tu ôl i bob noson a arbedir i'r GIG, yn amlwg, mae stori unigolyn y mae ei ofal wedi'i wella o ganlyniad i hynny.
English: We know, of course, what percentage of our budget is spent on the NHS, but the same attention or prestige is not given to social care budgets. In England, of course, we know that the Conservatives have cut the funding available for social care and the impact of that, I think most would agree, has been clear in terms of increasing the pressure on hospitals. Here, in Wales, the Welsh Government takes pride in the fact that social care budgets haven't been cut to such a degree as they have in England, but why, therefore, has the number of adaptations to people's homes declined by 21 per cent since April 2011? Why has the amount of equipment provided for users of services reduced by 15 per cent over the same period?
Welsh: Rydym yn gwybod wrth gwrs gymaint o gyfran o'n cyllid ni sy'n mynd i'r NHS, ond nid yw'r un sylw, yr un bri, yn cael ei roi i gyllidebau gofal cymdeithasol. Yn Lloegr, wrth gwrs, rydym yn gwybod bod y Ceidwadwyr wedi torri ar yr arian sydd ar gael i ofal cymdeithasol ac mae effeithiau hynny, rwy'n meddwl y byddai'r rhan fwyaf yn cytuno, wedi bod yn amlwg o ran cynyddu pwysau ar ysbytai. Yma, yng Nghymru, mae Llywodraeth Cymru yn ymfalchïo nad ydy cyllidebau gofal cymdeithasol wedi cael eu torri gymaint ag yn Lloegr. Ond, pam felly fod nifer yr addasiadau i gartrefi pobl wedi gostwng 21 y cant ers Ebrill 2011 a pham bod faint o offer sy'n cael ei ddarparu ar gyfer defnyddwyr gwasanaethau wedi gostwng 15 y cant dros yr un cyfnod?